Diari Oficial de la Generalitat Valenciana


Sumari del DOGV 6551, del 24-06-2011 (2011/7292)

RESOLUCIÓ de 17 de juny de 2011, del director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les ajudes als alumnes desocupats participants en accions formatives dirigides a treballadors prioritàriament desocupats, la data de finalització prevista de les quals siga posterior al 31 d'octubre de 2010, previstes per l'Ordre 46/2010, de 22 de desembre, de la Conselleria d'Economia, Hisenda i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6551

Data del DOGV
:   24-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7292


Data del document
:   17-06-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 17 de juny de 2011, del director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les ajudes als alumnes desocupats participants en accions formatives dirigides a treballadors prioritàriament desocupats, la data de finalització prevista de les quals siga posterior al 31 d'octubre de 2010, previstes per l'Ordre 46/2010, de 22 de desembre, de la Conselleria d'Economia, Hisenda i Ocupació. [2011/7292]  
Amb data 29 de desembre de 2010, subjecta al procediment de tramitació anticipada, va ser publicada en el Diari Oficial de la Comunitat Valenciana (DOCV núm. 6427) l'Ordre 46/2010, de 22 de desembre, de la Conselleria d'Economia, Hisenda i Ocupació, per la qual es regulen les ajudes als alumnes desocupats participants en accions formatives dirigides a treballadors prioritàriament desocupats, la data de finalització prevista de les quals siga posterior al 31 d'octubre de 2010.  
Per Resolució de 16 de març de 2011, del director general del Servici Valencià d'Ocupació i Formació, es publica la línia pressupostària i es determinen els crèdits màxims que han de finançar les ajudes als alumnes desocupats participants en accions formatives dirigides a treballadors prioritàriament desocupats, la data de finalització prevista de les quals siga posterior al 31 d'octubre de 2010 (DOCV núm. 6489 de 28.03.2011), destinant 1.300.000 euros a càrrec de la línia pressupostària T0218000, Formació professional per a l'ocupació, del capítol 4 de l'estat de gastos del pressupost del SERVEF per al 2011, subprograma pressupostari 322.52, Formació per a l'ocupació.  
En la disposició addicional primera de l'Ordre d'ajudes als alumnes desocupats, anteriorment citada, s'autoritza el director general del SERVEF perquè, per mitjà de l'oportuna resolució, puga modificar el crèdit d'acord amb les necessitats que es plantegen.  
Avançada la gestió de les subvencions mencionades, es necessari incrementar la dita dotació tenint en compte els compromisos adquirits i del crèdit existent en la línia T0218000, Formació professional per a l'ocupació, del subprograma 322.52, Formació per a l'ocupació.  
  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada per Llei 12/2007, de 20 de març, i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, resolc:  
Incrementar la dotació pressupostària assignada en el resolc primer de la Resolució de 16 de març de 2011, per a finançar les ajudes als alumnes desocupats participants en accions formatives dirigides a treballadors prioritàriament desocupats, de conformitat amb el que disposa l'Ordre 46/2010, de 22 de desembre, de la Conselleria d'Economia, Hisenda i Ocupació, en una quantia de 800.000 euros sobre la dotació anterior, la quantia definitiva de la qual passa a ser de 2.100.000 euros, tot a càrrec del capítol 4 de l'estat de gastos del pressupost del SERVEF per al 2011, subprograma pressupostari 322.52, Formació per a l'ocupació, línia de subvenció T0218000, Formació professional per a l'ocupació.  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això sense perjuí que es puga interposar qualsevol altre recurs dels previstos en la vigent legislació.  
  
València, 17 de juny de 2011.- El secretari autonòmic d'ocupació i director general del SERVEF: Luis Lobón Martín.